OzLabs/hebrew-wiki-articles huggingface dataset:
מצפה גלעד

אזורי השליטה וההתפשטות של [[ממלכת החשמונאים]]
מפת ערי ה[[דקפוליס]]
מצפה גלעד היה יישוב בגלעד בתקופת המקרא ובתקופת ממלכת החשמונאים. אוזכר בשמו זה בספר שופטים המספר על יפתח אשר התגורר במצפה גלעד, ושם דיבר לפני האל:

 

==זיהוי מילולי וגאוגרפי==
פרשנים וחוקרים הציעו זיהויים שונים למצפה גלעד.
יש אשר קשרו בינה לבין אתר שעליו מסופר בספר בראשית; שבו נפגשו יעקב ולבן; שמו של האתר הורכב מהמילים מצפה וגלעד, והשניים כרתו ביניהם שם ברית והקימו גל לעד:

חוקרי ארץ ישראל והתנ"ך הציעו לזהות אותה עם רמת המצפה בנחלת שבט גד: 

רמת המצפה זוהתה אצל פרשנים גם עם ראמות בגלעד; עיר זו הייתה עיר מקלט וגם נתנה ללוויים:

בספר חשמונאים א' תואר כיבוש מצפה בגלעד על ידי כוחות צבאו של יהודה המכבי; שלאחריו הועלתה העיר באש.

בחיבורו כתב אוסביוס כי מצפה בגלעד נמצאת בסמוך לפילדלפיה, הידועה בשמה העברי המקראי: רבת עמון ובשמה הערבי: עמאן, בסמוך לנחל יבוק.

בעת החדשה הוצע לזהותה באתר בשם א-רמתה, מדרום מערב לאדרעי.

==ראו גם==

* רמות גלעד

==לקריאה נוספת==

* הערך: מצפה, מצפה גלעד, לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 550.
* יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 123.

==הערות שוליים==

קטגוריה:אתרי המקרא
קטגוריה:נחלת שבט גד
קטגוריה:הגלעד
קטגוריה:עבר הירדן המזרחי
איזק ישראלס

איזק לזרוס ישראלס (בהולנדית: Isaac Lazarus Israëls; 3 בפברואר 1865, אמסטרדם – 7 באוקטובר 1934, האג) היה צייר יהודי-הולנדי. בנו של הצייר יוזף ישראלס.

==ביוגרפיה==
ישראלס התעניין בציור כבר בילדות, והראה כישרון מגיל צעיר. הוא למד בשנים 1878–1880 באקדמיה בהאג. בשנת 1881, כשהיה בן 16, הוא מכר ציור בטרם סיים אותו לאמן והאספן הנדריק וילם מסדאך. עבודתו של ישראלס בתקופה זו הציגה יכולות טכניים מעבר לגילו ועומק פסיכולוגי. הוא התמקד בדיוקנאות של סבתו וידיד משפחה, ובציורים בנושאי תמרונים צבאיים שסיקרנו אותו.

בשנת 1882 הופיע לראשונה בסלון האמנים (Salon des Artistes Français) בפריז, עם ציורו "קבורה צבאית" ובו חיילים הנאספים סביב קבר פתוח ביום סתווי. על אף ההשוואות לציור הקבורה של גוסטב קורבה, ישראלס השתמש בקומפוזיציה זהירה יותר הנשענת על הרנסאנס האיטלקי. לאחר הבכורה המוצלחת, זכה ישראלס בשנת 1885 לאזכור מכובד על ציורו "המתנדבים יוצאים אל המושבות", ציור נוסף עם סצנה צבאית על רקע הרציפים ברוטרדם.

בין השנים 1886–1908 התגורר ישראלס באמסטרדם, שם נרשם לאקדמיה לאמנות במטרה להשלים את לימודיו, אולם נשאר בה רק במשך שנה אחת. ישראלס הרבה לבלות את הקיץ עם אביו בסכוונינגן, והתעניין ביחסי האור המשתנים בין השמש לים. בתקופה זו הרבה לצייר סצינות חוף ים צבעוניות.

בין השנים 1903–1923 שהה ועבד בעיקר בפריז ובלונדון. בפריז הושפע רבות מאדגר דגה ואנרי דה טולוז-לוטרק והחל לצייר את האוכלוסייה הפריזאית בפארקים, בתי קפה, קברטים. ואקרובטים בירידים ובקרקס.

בשנים 1913–1915 התגורר בלונדון, שם הרבה לצייר רוכבי סוסים ורקדניות בלט. בשנת 1921 ביקר באי האינדונזי ג'אווה. ובשנת 1923 חזר לבית הוריו בהאג, שם הפך את הסטודיו של אביו למקום העבודה שלו.

בשנת 1928 זכה במדליית זהב בתחרות האמנותית של אולימפיאדת אמסטרדם בקטגוריית הציור.

בניגוד לאביו, לא היו כלל מוטיבים יהודיים בציוריו.

עד למותו בשנת 1934, ישראלס יצר בעיקר ציורים אימפרסיוניסטים בעלי גוונים בהירים בוהקים.

נפטר בהאג ב-7 באוקטובר 1934, כתוצאה מתאונת דרכים שעבר מספר ימים סמוך למותו.

==גלריה==
<gallery>
Isaac Israels - Donkeyride.jpg|רכיבה על חמור בחוף הים (1898-1890)
Israels - Portrait einer jungen, hübschen Frau mit großem blütenbesetztem Hut und rotbrauner Jacke.jpg|פורטרט של אשה צעירה
Isaac Israels - Bois de Boulogne.jpg|יער בולון
Isaac Israels - Woman before Sunflowers by van Gogh, 1917.JPG|אישה לפני החמניות של וינסנט ואן גוך (1917)
Isaac Israëls Portrait of the Architect Jan Wils.jpg|פורטרט של יאן וילס (1932)
</gallery>

==קישורים חיצוניים==

* נעה לאה-כהן, [http://musaf-shabbat.com/2012/10/12/יפי-המים-השוקטים-נעה-לאה-כהן/ יפי המים השקטים], מוסף שבת של מקור ראשון, 12 באוקטובר 2012
* [https://web.archive.org/web/20121010053418/http://www.rijksmuseum.nl/aria/aria_artists/00017044?lang=en איזק ישראלס], באתר רייקסמוזיאום 
* [http://www.artnet.com/artists/isaac-israels/ יצירותיו יש איזק לזרוס], באתר artnet
* [http://www.rehs.com/Isaac_Israels_Bio.html איזק ישראלס], באתר rehs 
* 

קטגוריה:ערכים שבהם תבנית בריטניקה אינה מתאימה
קטגוריה:ציירים יהודים הולנדים
קטגוריה:ציירים אימפרסיוניסטים
קטגוריה:אלופים אולימפיים בתחרויות האמנות

קטגוריה:הולנדים שנולדו ב-1865
קטגוריה:הולנדים שנפטרו ב-1934
שלמה אורן

שלמה אורן (חבויניק) (נולד בשנת 1955) הוא קצין צה"ל בדימוס בדרגת תת-אלוף, שימש מפקד אוגדת איו"ש, מפקד עוצבת אדום ומפקד חטיבת ביסלמ"ח.

==ביוגרפיה==
===שירות צבאי===
באוגוסט 1974 התגייס לצה"ל, התנדב לצנחנים ושובץ בגדוד 202. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב אורן לצנחנים כמפקד מחלקה בגדוד. בהמשך מונה למפקד פלוגה בצנחנים וכסגן מפקד גדוד הנח"ל המוצנח. בהמשך מונה למפקד גדוד שקד. לאחר מכן שימש כסגן מפקד חטיבת גבעתי. בהמשך הועלה לדרגת אל"ם ושימש כמפקד חטיבת ביסלמ"ח. בשנת 1998 שימש כסגן מפקד אוגדת איו"ש. לאחר מכן הועלה לדרגת תא"ל ומונה למפקד עוצבת אדום בין השנים 1998–2000. בשנת 2000 מונה למפקד אוגדת איו"ש.

ב-26 באוגוסט 2000 אירעה תקלה מבצעית של ירי דו-צדדי במבצע סימפוניית החיים של יחידת דובדבן. האירוע התרחש בעת ניסיון למעצרו של המחבל מחמוד אבו הנוד, מי שהיה מוגדר אז כמבוקש מספר 1 בגדה המערבית והשתייך לזרוע הצבאית של החמאס, גדודי עז א-דין אל-קסאם. במהלך המבצע שהתקיים בכפר עסירה א-שמאלייה, סברו בטעות שלושה מצלפי היחידה שחבריהם ששכבו על גג באזור המבצע הם למעשה מחבלים וירו בהם למוות. בעקבות הכשל המבצעי הוחלט להשעות את היחידה זמנית מפעילות מבצעית ומפקדה מיקי אדלשטיין התפטר מתפקידו. אורן עצמו ביקש לסיים את תפקידו. הרמטכ"ל, שאול מופז מינה ועדת חקירה בראשות האלוף שי אביטל שקבעה כי מפקד פיקוד המרכז דאז, יצחק איתן היה צריך לגלות מעורבות רבה יותר בשלב תכנון המבצע והיה צריך לחנוך את מפקד האוגדה, אורן. עם זאת הפרקליט הצבאי הראשי, מנחם פינקלשטיין, החליט כי לא יועמדו לדין פלילי מפקדים וחיילים על מעורבותם בתאונה.

במאי 2001 מונה אורן לראש חטיבת כוח אדם בזרוע היבשה. ביוני 2002 עמד בראש וועדה שהמליצה שנשים ישרתו כלוחמות אך לא בחי"ר ובשריון. בהמשך שימש כנספח צה"ל במזרח הרחוק. לאחר מכן השתחרר מצה"ל.

===קריירה אזרחית===
בפברואר 2007 מונה למנכ"ל של התאחדות הקבלנים החדשה שפרשה מהתאחדות הקבלנים והבונים בישראל.

בנובמבר 2009 מונה אורן לסמנכ"ל מינהל וארגון ברשות שדות התעופה. במאי 2012 התפטר מתפקידו.

==השכלה וחיים פרטיים==
אורן הוא בעל תואר ראשון בכלכלה ובמדע המדינה מאוניברסיטת בר-אילן, תואר שני במנהל עסקים מאוניברסיטת תל אביב ותואר שני במדע המדינה מאוניברסיטת חיפה .

==קישורים חיצוניים==
* 

== הערות שוליים ==

קטגוריה:תתי-אלופים בצה"ל
קטגוריה:מפקדי עוצבת אדום
קטגוריה:מפקדי אוגדת אזור יהודה ושומרון
קטגוריה:מפקדי חטיבת ביסלמ"ח
קטגוריה:ראשי חטיבת כוח האדם
קטגוריה:מפקדי גדודים בחטיבת גבעתי
קטגוריה:בוגרי אוניברסיטת בר-אילן

קטגוריה:נספחים צבאיים ישראלים במדינות אסיה
קטגוריה:ישראלים שנולדו ב-1955
אוניברסיטת יורק (אנגליה)

אוניברסיטת יורק (באנגלית: The University of York) היא אוניברסיטת מחקר ציבורית שנוסדה ב־1963 סמוך לעיר יורק באנגליה. על אף גילה הצעיר, היא נמנית עם האוניברסיטאות הטובות בעולם ובבריטניה בתחומי ההוראה והמחקר, בעיקר מצוינות בתחום המחקר והפרסומים במחלקות למדעי המחשב, ספרות אנגלית, ארכיטקטורה, פילוסופיה, פסיכולוגיה, פוליטיקה, כלכלה, מוזיקה ולימודי תרבות. 

כמו אוניברסיטאות אוקספורד וקיימברידג', בנויה האוניברסיטה מקולג'ים עצמאיים (אחד עשרה, נכון ל־2024) ולה כ־30 מחלקות בשלוש פקולטות. לאוניברסיטה שלושה קמפוסים: קמפוס מערב, קמפוס מזרח ו"". קמפוס האוניברסיטה (הנקרא קמפוס ) ממוקם מדרום-מזרח לעיר ובנוי סביב אגם מלאכותי גדול ובו ממוקמות כמעט כל מחלקות האוניברסיטה, פרט למחלקה לארכאולוגיה הממוקמת ב"אחוזת המלך", הנמצא כ־3 ק"מ ממנו. ב־2007 החלה הרחבה של הקמפוס לשטח חדש הנקרא הסלינגטון מזרח, ב־2010 עברו מספר מחלקות לקמפוס החדש. נכון לשנת 2021, למדו באוניברסיטה מעל ל־23,000 סטודנטים, כולל סטודנטים זרים שהגיעו ממעל ל־150 מדינות, המהווים 27% מכלל הסטודנטים. 

האוניברסיטה חברה באיגוד אוניברסיטאות חבר העמים הבריטי (ACU), ברשת אוניברסיטאות עולמית (WUN) ובקבוצת ראסל.

== קולג'ים ==
* ע"ש (1965)
* (1965)
* ע"ש אלקווין (1967)
* ע"ש ג'ון ואנברו (1967)
* ע"ש ג'ון גודריק (1968)
* ע"ש (1972)
* ע"ש (1990)
* ע"ש הליפקס (2002)
* ע"ש קונסטנטינוס (2014)
* ע"ש אן ליסטר (2021)
* ע"ש דייוויד קאטו (2022)

== דירוגים ==

=== דירוג בין־לאומי === 
* דירוג שאנגחאי - מקום 301–400 (2023)
* דירוג Times Higher Education - מקום 147 (2024)
* דירוג QS לאוניברסיטאות - מקום 167 (2024)

=== דירוג אזורי - בריטניה ===
* דירוג שאנגחאי - מקום 26–33 (2023)
* דירוג Times Higher Education - מקום 18 (2024)
* דירוג QS לאוניברסיטאות - מקום 25 (2024)

== קישורים חיצוניים ==

* 

* [http://www.historyofyork.org.uk/themes/20th-century/a-new-university הקמת האוניברסיטה] באתר ההיסטוריה של יורק

יורק
קטגוריה:יורק
קטגוריה:קבוצת ראסל
קטגוריה:רשת אוניברסיטאות עולמית
קטגוריה:אוניברסיטת יורק (אנגליה)
אדין צוצאליץ'

אדין צוצאליץ (בבוסנית: Edin Cocalić; נולד ב-5 בדצמבר 1987 בווישגראד) הוא כדורגלן בוסני המשחק בעמדת הבלם בקבוצת ז'לייזניצ'אר סרייבו.

==קריירה==
צוצאליץ' החל את הקריירה שלו בקבוצת הנוער של ז'לייזניצ'אר סרייבו שם שיחק במשך 11 שנים, ושימש כקפטן בשלוש שנותיו האחרונות בקבוצות הבוגרים. צוצאליץ' נחשב לקפטן הצעיר ביותר בתולדות המועדון. רגע השיא שלו היה בהבקעת השער השני בדרבי העירוני נגד FK סרייבו במשחק הגביע, שהוביל לניצחון 1–3 והעפלה למעמד חצי גמר הגביע. בשנת 2010 חתם ל-3 וחצי שנים ב-פאניוניוס היוונית.

ב-9 בינואר 2012 הצטרף צוצאליץ' למכבי חיפה בה חתם לשלוש וחצי שנים, ובסיום אותה העונה העפיל עמה לגמר גביע המדינה, שם פתח בהרכב בהפסד 2–1 להפועל תל אביב. בינואר 2015 חתם בקבוצת מכלן מליגת העל הבלגית. ב-21 בינואר 2019 חתם לשנתיים וחצי באקהיסאר בלדייספור הטורקית.

צוצאליץ' היה הקפטן של נבחרת בוסניה והרצגובינה עד גיל 17, וחלק מהנבחרות הלאומיות עד גיל 19 ועד גיל 21. ערך את הופעתו הבכורה בנבחרת הבוגרת ב-28 במרץ 2015 נגד בניצחון 0–3 במסגרת מוקדמות יורו 2016.

==חיים אישיים==
צוצאליץ' נשוי למרימה ואב לילדה. הוא דובר אנגלית שוטפת.

==קישורים חיצוניים==

* [http://maccabi-haifafc.walla.co.il/ts.cgi?tsscript=player&id=4781 עמוד השחקן] באתר הרשמי של מכבי חיפה

==הערות שוליים==

קטגוריה:כדורגלנים בוסנים
קטגוריה:בלמי כדורגל בוסנים
קטגוריה:כדורגלני ז'לייזניצ'אר סראייבו
קטגוריה:כדורגלני פאניוניוס
קטגוריה:כדורגלני מכבי חיפה
קטגוריה:כדורגלני מכלן
קטגוריה:כדורגלני אקהיסארספור
קטגוריה:כדורגלני אלטאי
קטגוריה:כדורגלני פאנטוליקוס
קטגוריה:כדורגלני נבחרת בוסניה והרצגובינה
קטגוריה:כדורגלנים זרים בישראל
קטגוריה:ספורטאים זרים ביוון
קטגוריה:ספורטאים בוסנים בישראל
קטגוריה:ספורטאים זרים בבלגיה
קטגוריה:ספורטאים בוסנים בטורקיה
קטגוריה:בוסנים שנולדו ב-1987
יוסף קולר

יוסף (יוסי) קולר (נולד ב-25 באוקטובר 1937) הוא קצין צה"ל בדימוס בדרגת תת-אלוף, אשר כיהן כמפקד חטיבת ביסלמ"ח וכמפקד עוצבת הגליל. היה מראשוני לוחמי סיירת צנחנים.

== שירות צבאי ==
בשנת 1955 התגייס קולר לצה"ל, התנדב לצנחנים ושירת בפלוגה ב' בגדוד 890. בצנחנים עבר מסלול הכשרה כלוחם, השתתף בפעולות התגמול מבצע הר געש ומבצע כנרת. עבר קורס מ"כים חי"ר ושירת בסיירת הצנחנים. במבצע שומרון בקלקיליה נפצע והוענק לו צל"ש אלוף. ב-1957 השתחרר מהשירות הסדיר אך חזר לאחר מספר חודשים. עבר קורס קציני חי"ר ועם סיומו שב לסיירת צנחנים כמפקד מחלקה. בשנת 1960 שימש קולר כמדריך בבה"ד 1. לאחר מכן שימש כמפקד פלוגה בגדוד 890. בשנת 1964 סיים קורס קומנדו והשתלם ביחידת הריינג'רס של צבא ארצות הברית. במלחמת ששת הימים לחם כקצין בגדוד הנח"ל המוצנח. לאחר מכן השתלם במכללה הבין-זרועית לפיקוד ולמטה ושימש כקצין אג"ם בחטיבת הבקעה. בשנים 1970-1969 היה קולר מפקד סיירת חרוב והוביל אותה בלחימה כנגד המחבלים בארץ המרדפים בעיצומה של מלחמת ההתשה. לאחר מכן פיקד על בית הספר לצניחה. בשנת 1972 היה סגן מפקד חטיבת הבקעה ובשנת 1973 כקצין אג"ם במפקדת קחצ"ר, ובכלל זה במלחמת יום הכיפורים. בשנים 1974–1976 פיקד על עוצבת חירם ולאחר מכן שימש כסגנו של קצין חי"ר וצנחנים ראשי, דן שומרון. לאחר מכן מונה למפקד חטיבת ביסלמ"ח. עם סיום תפקידו הועלה לדרגת תא"ל ונתמנה למפקד עוצבת הגליל, עליה פיקד בשנים 1979–1981. בתפקידו זה שימש, בין היתר, כמפקד הבכיר בשטח בשעות הראשונות של פיגוע המיקוח במשגב עם.

=== האיחור בקבלת תעודות הצל"ש ===
כמה מהלוחמים שהשתתפו במבצע שומרון ב-1956 עוטרו בצל"שים, אולם משפחותיהם לא יודעו על כך. בתקופה ההיא לא ניתנו תעודות אלא פורסמו שלטים בבסיס, ומכיוון שחיים רוטקופף, חברו של קולר, נהרג ב-1956 והצל"ש אושר ב-1957, הבין קולר שמשפחתו של רוטקופף כלל לא מודעת לקבלתו. לאחר בקשה של קולר מראש אכ"א אלעזר שטרן לתיקון הטעות, העניק אלוף פיקוד המרכז יאיר נוה במאי 2006 את תעודות הצל"ש לקולר וליצחק זכרוביץ ולמשפחותיהם של צבי יזרעאלי וחיים רוטקופף.<ref></ref>

לאחר שחרורו, עסק קולר בנושאי ביטחון ביהודה ושומרון ובהדרכת טיולי ג'יפים.

== קישורים חיצוניים ==
* טל זגרבה, , כפי שהועלתה ב"אתר הגבורה", במחנה, 14.11.2008.
* [http://www.202.org.il/Pages/Footer/eduyot/koler_kalkilya.php לוחם סיירת הצנחנים - יוסי קולר], באתר "הצנחנים".
* .

== הערות שוליים ==

קטגוריה:מפקדי סיירת חרוב
קטגוריה:מפקדי עוצבת חירם
קטגוריה:מפקדי עוצבת הגליל
קטגוריה:מפקדי חטיבת ביסלמ"ח
קטגוריה:תתי-אלופים בצה"ל
קטגוריה:ישראלים שנולדו ב-1937
קטגוריה:חיילי חיל הרגלים במלחמת ששת הימים
קטגוריה:חיילי חיל הרגלים במלחמת יום הכיפורים
נייר בריסטול

חזית אריזה של נייר בריסטול המיוצר ב[[צרפת]]
נייר בריסטול הוא נייר ללא ציפוי עם גימור מכונה. בניגוד לסבור, הוא לא קרוי על שם העיר בריסטול בדרום-מערב אנגליה, אלא על שם . גדלים נפוצים כוללים: 22.5 × 28.5 אינץ' (572 × 724 מ"מ) וכן A4, A1, A2, ו-A3. עובי בתפזורת של הבריסטול הוא 0.006 אינץ' (0.15 מ"מ). ניירות בריסטול עשויים להיות מדורגים לפי מספר השכבות שהם מכילים, או על ידי הצפיפות שלהם. נייר הבריסטול הנפוץ הוא בדרך כלל לבן, אם כי קיימים גם בצבעים שונים רבים.

==שימושים==
נייר בריסטול משמש להדפסת מסמכים, חוברות ועלוני קידום מכירות. הוא משמש גם עבור כריכה רכה של ספר או קטלוג, תיקיות קבצים, תגים וכן כרטיסים.

שימוש נוסף הוא עבור דגמים מוקטנים. חלק מהתלמידים משתמשים בסוג זה של נייר, על מנת לבנות מודלים בקנה מידה שלהם. רובד בריסטול דק מספיק כדי להיות שקוף, ועובי של שניים עד שלושה רובדי בריסטול הם הפופולריים ביותר.

נייר בריסטול משמש לשרטוט טכני, איור ושאר אמנות דו-ממדית. הוא מספק שני משטחי עבודה – מלפנים ומאחור. איכות זו מבדילה אותו מלוח המחשה, שבו יש רק משטח עבודה בחזית.

 
קטגוריה:ערכים שבהם תבנית בריטניקה אינה מתאימה
קטגוריה:מוצרי נייר
קטגוריה:אמנות: חומרי גלם
קטגוריה:בריסטול
הטוסטר הקטן והאמיץ

הטוסטר הקטן והאמיץ (באנגלית: The Brave Little Toaster) הוא סרט הנפשה מ-1987, עיבוד לספר של תומאס דיש מ-1980 באותו השם. הסרט מתאר את הרפתקאותיהם של מכשירי חשמל מואנשים, והסיפור מתמקד בחמישה מכשירים מדברים, טוסטר, מנורת שולחן, שמיכה חשמלית, רדיו ושואב אבק, היוצאים למסע בחיפוש הבעלים המקוריים שלהם.

הסרט לא נחל הצלחה קולנועית רבה, אך היה פופולרי בהפצות וידאו וזכה לשני המשכים כעבור עשור: הטוסטר הקטן והאמיץ במאדים והטוסטר הקטן והאמיץ להצלה.

הסרט שודר בערוץ הילדים בשנות ה-90 בדיבוב עברי.

==עלילה==
חבורת חפצים (טוסטר, שמיכה חשמלית, מנורת שולחן, רדיו, ושואב אבק) נוסעים לחפש את "האדון" שלהם, רוֹבּ, שהם מכירים מאז היותו ילד והוא גדל והגיע זמנו לנסוע למכללה. טרם החל מסעם הם היו צריכים למצוא דרך לנוע. היו להם חמישה ניסיונות כושלים כאשר האחרון היה המוצלח ביותר שכן הוא היה קרוב מאוד להיות הצלחה אולם חוט-החשמל היה קצר מדי. בעזרת מוחם הצליחו המכשירים לגלות שמוטב להם להשתמש בסוללה וכך יכלו לצאת למסעם. 

במסעם קורות בעיות שונות: הסוללה התרוקנה, הנורה של המנורה נשרפה, השמיכה נתקעה על ענף, החבורה נפלה למפל מים בניסיון כושל לחצותו והחבורה כמעט שקעה בבוץ, אולם ניצלה על ידי איש שמן. בבית האיש השמן נותנת מנורה אחרת, כמתנה, את נורתה למנורה במקום זו שנשרפה. החבורה הרגישה פחד במקום הזה ולא רצתה להיות בו. היא הצליחה, יחדיו, להפחיד את האיש השמן ולבסוף היא ברחה מן המקום. 

החבורה הגיעה לבית בו היו מכשירי-חשמל מודרניים שטענו כי "אין לכם מקום איתנו כלל" כפי שאמר השיר ששרו יחדיו. מסתבר שהמנורה שפתחה להם את הדלת היא לא כל-כך חביבה שכן היא דחפה את החבורה לאשפה וזו הגיעה למגרש-גרוטאות רחב-ממדים לגריסת מכוניות. 

במגרש הגרוטאות נכח מגנט ענקי. למקום הגיעו רוב וחברתו כריס. רוב מצא תמונה ישנה שלו שהחבורה לקחה עמה, תמונה שנשברה אבל התמונה עצמה לא ניזוקה. התמונה עפה מהם בטעות. בעת שנעו על המסוע מצא רוב אותם והתלהב למצוא את חפציו הישנים. המגנט מיגנט אותם ורוב ניסה להיאבק עמו אך לא עמד בעוצמת המיגנוט החזקה שלו. רוב לא נהרג על ידי מכונת הגריסה בזכות הטוסטר שעצר את גלגלי-השיניים שלו בגופו. לאחר מכן רוב תיקן את הטוסטר ולקח את המכשירים אתו, במכונית שלו. הסרט הסתיים בכך ששואב-האבק אמר לרדיו "אתה כזאת גרוטאה"! והדבר תאם את נוכחותם במגרש-הגרוטאות לפני כן. לאור ההקשר הזה צחקה החבורה.

==קישורים חיצוניים==

==הערות שוליים==

קטגוריה:סרטים אמריקאיים
קטגוריה:סרטי 1987
קטגוריה:סרטי הנפשה מוזיקליים
קטגוריה:סרטי פנטזיה
קטגוריה:דיסני: סרטי הנפשה
קטגוריה:סרטים מבוססי ספרים
יום הסוכרת הבין-לאומי

לוגו יום הסוכרת הבין-לאומי
יום הסוכרת הבין-לאומי (באנגלית: World Diabetes Day) הוא יום המצוין ברחבי העולם מדי שנה ב-14 בנובמבר להעלאת המודעות למחלת הסוכרת.

== היסטוריה ==
יום הסוכרת הבין-לאומי הראשון התקיים ב-14 בנובמבר 1991. הוא נקבע על ידי האגודה הבין-לאומית לסוכרת וארגון הבריאות העולמי בעקבות העלייה באבחון סוכרת ברחבי העולם. התאריך נקבע על פי יום הולדתו של פרדריק בנטינג, שזכה בפרס נובל לפיזיולוגיה או לרפואה (1923) לאחר גילוי האינסולין ב-1922 (יחד עם צ'ארלס בסט).

קמפיין המודעות הבין-לאומי לסוכרת נערך מדי שנה סביב נושא אחר המעסיק את הקהילה, כפי שנבחר על ידי האגודה הבין-לאומית לסוכרת. נושאים בהם עסקו ימי הסוכרת לאורך השנים היו לדוגמה סוכרת וזכויות אדם, סוכרת וסגנון חיים, סוכרת והשמנת יתר חולנית, סוכרת בקרב ילדים ובני נוער, ועוד. בשנים 2009-2013 הנושא המרכזי שנבחר הוא חינוך ומניעת סוכרת. ביום הסוכרת הבין-לאומי נערכים ברחבי העולם אירועים שונים הנוגעים לנושא השנתי, הרצאות, מפגשים, תוכניות רדיו וטלוויזיה, תערוכות, מסיבות עיתונאים, אירועי ספורט ועוד, במטרה להעלות את המודעות לנושא. האירועים נערכים על ידי כ-200 ארגונים העוסקים בסוכרת בכ-160 מדינות ברחבי העולם, בנוסף לפעילויות שעורכים ארגונים נוספים, אנשי מקצוע, אנשים חולי סוכרת ובני משפחותיהם.

לוגו יום הסוכרת הבין-לאומי נקבע ב-2007 כסמל של מעגל כחול, המהווה את סמל הסוכרת בעולם. הלוגו נקבע לאחר החלטת האומות המאוחדות על קביעת יום הסוכרת הבין-לאומי כאחד מהמועדים הבין-לאומיים שלהן. מעגל הוא סמל לחיים ובריאות בתרבויות רבות בעולם; כחול הוא צבע דגל האומות המאוחדות וכן צבע השמיים המאחד את כל אומות העולם. הלוגו נועד לסמל את התאחדות כלל קהילות הסוכרת ברחבי העולם לפעולה משותפת לשליטה במחלה ולמניעתה.

== קישורים חיצוניים ==

* 

* [https://web.archive.org/web/20141025013640/http://www.idf.org/worlddiabetesday World Diabetes Day], באתר האגודה הבין-לאומית לסוכרת
* [http://www.diabetes.co.uk/World-Diabetes-Day.html World Diabetes Day], באתר קהילת הסוכרת בבריטניה

== הערות שוליים ==

קטגוריה:סוכרת
סוכרת
קטגוריה:מועדי האומות המאוחדות
קטגוריה:אירועים בחודש נובמבר
יעבץ (אתר מקראי)

200px 
 יַעְבֵּץ היה יישוב בדרום ארץ ישראל בתקופת המקרא. החוקר לוי יצחק נחמני סבר שהיישוב שכן באזור נגב יהודה, בסמוך לערד. 
על פי המסופר בספר דברי הימים, ביעבץ ישבו סופרים שהשתייכו למספר קבוצות אתניות, ששמן נגזר מעיסוקיהם ומקצועותיהם או משמות ארצות מוצאן. אחת מהן שקראה "קינים", אולם אין ידיעה וודאית אם היו משבט הקיני שבניו שכנו באתרים שונים בארץ:

ייתכן גם כי היישוב נקרא על שם אחד מנכבדיו יעבץ, ששמו נקבע על ידי אמו בשל עצב שהיה מנת חלקה של אמו כאשר ילדה אותו:

==לקריאה נוספת==
* הערך: יעבץ, לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 356. 
==הערות שוליים==

 
קטגוריה:נחלת שבט יהודה
קטגוריה:יישובי המקרא
אביטל רונאל

אביטל רונאל (Avital Ronell; נולדה ב-15 באפריל 1952) היא פילוסופית והוגת דעות יהודייה-אמריקאית. מכהנת כפרופסור לספרות גרמנית, אנגלית והשוואתית וכראש המחלקה לספרות גרמנית באוניברסיטת ניו יורק.

== קורות חיים ==

נולדה בפראג להורים ישראלים שהיו בשליחות דיפלומטית בעיר.

סיימה לימודים ב-Rutgers Preparatory School שבניו ג'רזי בשנת 1970, וקיבלה תואר ראשון ב-Middlebury College שבורמונט. אחר כך למדה באוניברסיטה החופשית של ברלין. היא קיבלה דוקטורט בגרמנית מאוניברסיטת פרינסטון תחת הדרכתו של סטנלי קורנגולד בשנת 1979. אחר כך נסעה לפריז, שם למדה פילוסופיה בת זמננו. באותה העת התחברה עם הסופרת קתי אקר.

רונאל החלה ללמד באוניברסיטת ברקלי שבקליפורניה, וב-1995 עברה לאוניברסיטת ניו יורק, שם היא מרצה וחוקרת עד היום.

בעבודתה הושפעה רבות מרעיונות הדקונסטרוקציה של ז'אק דרידה.

== הרשעה בהטרדה מינית ==

במאי 2018 אוניברסיטת ניו יורק מצאה את רונאל אשמה בהטרדה מינית של הסטודנט נמרוד רייטמן שאותו הנחתה בעבודת הדוקטורט. היא הושעתה לשנה, ונאסר עליה לקיים בעתיד פגישות עם סטודנטים ללא נוכחות אדם נוסף. לצדה של רונאל התייצבו אנשי אקדמיה בולטים, ובהם ג'ודית באטלר, סלבוי ז'יז'ק וג'ואן וולך סקוט.

==מספריה==
* Fighting Theory, forthcoming
* The Test Drive (2005)
* Stupidity (2001) - יצא בעברית בשם "טפשות" (2002), הוצאת רסלינג ([http://www.resling.co.il/popups/bookPrintVer.asp?book_id=207#top מידע על הספר] באתר ההוצאה)
* The Telephone Book: Technology, Schizophrenia, Electric Speech (1989)
* Crack Wars: Literature, Addiction, Mania (1992)
* Dictations: On Haunted Writing (1986/1993)
* Finitude's Score: Essays for the End of the Millenium (1994)

== קישורים חיצוניים ==

* [http://egs.edu/faculty/avital-ronell דף אישי], באתר European Graduate School
* [http://www.text.org.il/index.php?book=0604121 על המחברת ועל ספרה "טפשות", בעברית ובאנגלית], באתר "טקסט"
* דן לחמן, [http://www.e-mago.co.il/Editor/hagut-1492.htm ביקורת על ספרה "טפשות"], באתר אימגו, 31 בינואר 2007
* 

==הערות שוליים==

קטגוריה:חוקרי ספרות יהודים אמריקאים
קטגוריה:פילוסופיות יהודיות אמריקאיות
קטגוריה:מורשעים בדין משמעתי
קטגוריה:בוגרי מידלברי קולג'
קטגוריה:בעלות תואר דוקטור מאוניברסיטת פרינסטון
קטגוריה:בעלי תואר דוקטור מאוניברסיטת פרינסטון
קטגוריה:להט"ביות אמריקאיות
קטגוריה:אמריקאיות שנולדו ב-1952
קטגוריה:אמריקאים שנולדו ב-1952
אורי אייזנצוויג

אורי אייזנצוויג (נולד ב-28 בספטמבר 1946) הוא פרופסור לספרות צרפתית והשוואתית באוניברסיטת ראטגרס בארצות הברית.

נולד בהוואנה שבקובה. בוגר תואר ראשון בפילוסופיה ובצרפתית מאוניברסיטת תל אביב (1969), תואר שני ודוקטורט מאוניברסיטת פריז VIII ואחר כך המשיך לכתוב עבודת הביליטציה באוניברסיטה. בהמשך הוא עבר לארצות הברית ומכהן עתה כפרופסור באוניברסיטת ראטגרס.

בשנת 1996 הוא זכה במלגת גוגנהיים.

== מספריו ==
<div class="mw-content-ltr">
*Le duel introuvable, 2017. 
* Fictions de l'anarchisme (Christian Bourgois, 2001)
* Le Récit impossible (Christian Bourgois, 1986)
* Les jeux de l’écriture dans L’Étranger de Camus (Minard, 1983)
* Autopsies du roman policier (ed.) (10-18, 1983)
* “Le Roman policier” (ed.), Littérature, nº 49, 1983.
* Territoires occupés de l'imaginaire juif. (Christian Bourgois, 1980)
* L’Espace imaginaire d’un récit. Sylvie de Gérard de Nerval (La Baconnière, 1976)
</div>

== קישורים חיצוניים ==
* [https://french.rutgers.edu/faculty-members/449-uri-eisenzweig דף אישי]

קטגוריה:חוקרי ספרות
קטגוריה:סגל אוניברסיטת ראטגרס
קטגוריה:זוכי מלגת גוגנהיים
קטגוריה:אמריקאים שנולדו ב-1946
האגודה הבין-לאומית לסוכרת

ממוזער
האגודה הבין-לאומית לסוכרת (באנגלית: International Diabetes Federation) היא ארגון-גג המאגד כ-200 ארגונים בכ-160 מדינות ברחבי העולם, הפועלים לשיפור איכול חייהם של חולי סוכרת. האגודה פועלת להגברת המודעות למחלת הסוכרת, לקידום טיפול מתאים במחלה ומניעתה, ולעידוד מחקר למציאת תרופות לסוגים השונים של המחלה. 

הארגון נוסד ב-1950. הוא משויך כיום למחלקה למידע לציבור של האומות המאוחדות, ומצוי בקשר רשמי עם ארגון הבריאות העולמי וארגון הבריאות הפאן-אמריקני. 

הארגון מקיים מדי שנה את יום הסוכרת הבין-לאומי, בו מתקיימים אירועים שונים ברחבי העולם להעלאת המודעות למחלה. יום זה מתקיים מ-1991 מדי שנה ב-14 בנובמבר, יום הולדתו של מגלה האינסולין פרדריק בנטינג. היום נחשב לאחד מהמועדים הבין-לאומיים של האומות המאוחדות.

בנוסף מקיים הארגון קונגרס בין-לאומי לסוכרת, מפעיל מגזין בנושא הסוכרת ("Diabetes Voice"), מוציא לאור ומעדכן את "אטלס הסוכרת", מפעיל תוכנית לסיוע לילדים הלוקים בסוכרת במדינות מתפתחות, ועוד.

הארגון קבע גם את לוגו הסוכרת ב-2006, כסמל של מעגל כחול. הסמל נקבע לאחר החלטת האו"ם לקבוע את יום הסוכרת הבין-לאומי כאחד מהמועדים הבין-לאומיים שלו, ב-20 בדצמבר 2006. מעגל הוא סמל לחיים ובריאות בתרבויות רבות בעולם; כחול הוא צבע דגל האומות המאוחדות וכן צבע השמיים המאחד את כל אומות העולם. הלוגו נועד לסמל את התאחדות כלל קהילות הסוכרת ברחבי העולם לפעולה משותפת לשליטה במחלה ולמניעתה, ולתת לסוכרת מעין זהות משותפת משלה.

"האגודה הישראלית לסוכרת", ארגון הפועל בנושא הסוכרת בישראל, חבר באגודה בין-לאומית זו.

==קישורים חיצוניים==
* 

* [http://www.idf.org/ אתר האגודה הבין-לאומית לסוכרת]

==הערות שוליים==

קטגוריה:סוכרת
קטגוריה:ארגוני רפואה ובריאות בין-לאומיים
קוטו (כלי נגינה)

קוטו
מאסאיו אישיגורה מנגנת בקוטו
ציור של נגנית הקוטו סטי הסגווה מ-1878
פריטה על קוטו
ברקע נשמעים צלילי קֻּטוֹ
קוֹטוֹ הוא כלי מיתר יפני מסורתי הדומה לציתר, והוא כלי הנגינה הלאומי של יפן. זהו כלי פריטה העשוי מעץ הפאולוניה. הוא בעל 13 מיתרים שמתוחים על 13 גשרים ניידים. אורכו כ-180 סנטימטר ורוחבו כ-25 סנטימטר. קיים גם קוטו בעל 17 מיתרים וגרסאות נוספות בעלי עשרים, עשרים וחמש ואפילו שלושים מיתרים<ref></ref>. באופן מסורתי נהוג לנגן על הקוטו בכריעה או בישיבה על הרצפה. 

מוצאו של הקוטו מכלי הגוז'נג הסיני, שהגיע ליפן במאות ה-7 וה-8. מקורו של הקוטו המודרני הוא בכלי גקוסו ששימש במוזיקת החצר הקיסרית (גאגאקו). במהלך המאה השבע עשרה יאטצוהאשי קנגיו, מוזיקאי עיוור שלמד קוטו בניגוד לכלל שלא ניתן ללמד אותו לעיוורים, שינה את הרפרטואר של הקוטו והפך את המוזיקה לזמינה לקהל רחב יותר<ref></ref>. הקוטו הפך לכלי פופולרי מאוד בקרב האצולה היפנית. חוברו לו יצירות סולו ויצירות להרכבים קאמריים שכללו את הקוטו. נגן הקוטו גם שר לעיתים לצלילי הנגינה של הקוטו.

לכל חלק של הקוטו יש שם מסורתי שמתחבר לדעה שצורתו של הקוטו דומה לדרקון. החלק העליון נקרא "קליפת הדרקון" והחלק התחתון נקרא "קיבת הדרקון". קצה אחד של הקוטו המורגש בגלל מעטפת הבד הצבעונית הניתנת להסרה מכונה "ראש הדרקון" המורכב מחלקים כמו "קרני הדרקון", "לשון הדרקון", "עיניי הדרקון" ו"מצח הדרקון". הקצה השני של הקוטו נקרא "זנב הדרקון"<ref></ref>.

את הקוטו מנגנים על ידי מריטת המיתרים עם האגודל ושתי האצבעות הראשונות של יד ימין, אשר מצוידות במפרט שנהב הנקרא טסומה (טופר הדרקון).

== מקור השם ==
המונח קוטו מופיע בקוג'יקי ביחס לכלי מיתר עתיק. גרסאות שונות של הכלי נוצרו ובסופו של דבר חלק מהם הפכו לווריאציות הסטנדרטיות של הקוטו בימינו. ארבעת סוגי הקוטו (gakuso, chikuso, zokuso, tagenso) נוצרו על ידי תת-תרבויות שונות, אך גם הותאמו לשינוי סגנון הנגינה<ref></ref>.

== ראו גם ==
* קאנון (כלי נגינה)
* סה
* סנטור (כלי נגינה)

== לקריאה נוספת ==
<div class="mw-content-ltr">
* The Koto: A Traditional Instrument in Contemporary Japan, by Henry Johnson (Hotei, 2004)
* The Kumiuta and Danmono Traditions of Japanese Koto Music, by Willem Adriaansz (University of California Press, 1973)
</div>

== קישורים חיצוניים ==

* [https://web-japan.org/kidsweb/virtual/koto/koto01.html Traditional Japanese Music] באתר ([https://web-japan.org/ https://web-japan.org])
* [https://matcha-jp.com/en/4247 Koto - Discover The Sound Of An Amazing Traditional Instrument] באתר ([https://matcha-jp.com/ https://matcha-jp.com])
* [http://www.metmuseum.org/toah/hd/edop/ho_2007.194a-f.htm Koto, early 17th century, Japan], באתר (The Metropolitan Museum of Art)
* [http://www.kotonokoto.org/ Koto no Koto] על כלי נגינה יפניים מסורתיים
* 

== הערות שוליים ==

קטגוריה:כלי מיתר
קטגוריה:כלי פריטה
קטגוריה:מוזיקה יפנית
קטגוריה:כלי נגינה עתיקים
Odelay

Odelay הוא אלבום האולפן החמישי של בק, אשר יצא לאור ב-18 ביוני 1996.

אחרי ההצלחה המסחרית של "Loser", ב-Odelay הופיעו להיטים כגון "Where It's At", "Devils Haircut", ו-"The New Pollution". האלבום הגיע למקום ה-16 במצעד הבילבורד ומכר יותר מ-2 מיליון עותקים בארצות הברית, מה שהפך אותו לאלבום המצליח ביותר של בק מבחינה מסחרית.

מאז יציאתו הופיע האלבום במספר רשימות של "האלבומים הטובים ביותר" של שנות ה-90 וכל הזמנים.

על עטיפת האלבום מופיע כלב מסוג קומונדור.

בשנת 2020 דורג האלבום במקום ה-424 ברשימת 500 האלבומים הגדולים בכל הזמנים של מגזין הרולינג סטון.

== רקע ==
הסשנים לאלבום החלו ב-1994. במקור הם היו סשנים אקוסטיים ומאופקים. בק באותו הזמן חווה מספר של טרגיות אישיות (ביניהם מותו של סבו Al Hansen), ונימתם של השירים כמו גם הפקתם היו קודרים במידה ניכרת. רק קומץ שירים מאותם הסשנים שוחררו:"Ramshackle", "Feather in Your Cap", ו-"Brother". כל שלושת השירים הם אקוסטיים ומלנכוליים, ושונים מהסגנון הקצבי של Odelay. בק בסופו של דבר יחזור לסגנון הזה באלבומו הבא Mutations.

בסופו של דבר הוא ינטוש את הסגנון ויתחיל לעבוד עם ה-Dust Brothers. סגנון ההפקה של ה־Dust Brothers בעיקר "קצבי" ו"היפ הופי". והם ידועים בעבודתם עם הביסטי בויז.

== רשימת השירים ==

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אלבומי בק
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:זוכי פרס גראמי לאלבום המוזיקה האלטרנטיבית הטוב ביותר
קטגוריה:אלבומי זהב באוסטרליה
משאלת לב

משאלת לב היא עמותה ישראלית, המהווה חלק מארגון בינלאומי, שייעודו הגשמת משאלות הלב של ילדים בגילאים שבין 3 ל-18 החולים במחלה מסכנת חיים.

המטרה היא יצירת חוויה בלתי נשכחת לילד החולה, המעשירה את חיי הילד ומשפחתו בתקווה ובכוח להתמודד עם קשיי המחלה.

מתחילת פעילותה בשנת 1996 הגשימה העמותה מעל 1700 משאלות של ילדים חולים.

רוב פעילות העמותה מבוססת על מערך של מתנדבים, הנתמכים בצוות קבוע קטן. הכנסת העמותה היא מתרומות בלבד.

[[סטטיק (לירז רוסו), יוסף חדאד וליאור סושרד באירוע של עמותת משאלת לב, תל אביב, מרץ 2024]]
[[יוסף חדאד ונועה קירל באירוע של עמותת משאלת לב, תל אביב, מרץ 2024]]
[[סמליל משאלת לב בישראל]]

== הגשמת משאלה ==
* בשלב ראשון מופנים אל העמותה ילדים, החולים במחלות מסכנות-חיים - בדרך כלל על ידי העובדים הסוציאליים במחלקות הילדים בבתי-החולים.
* לאחר מכן נקבעת התאמת הילד מבחינה רפואית על ידי העמותה. ילדים החולים במחלות מסכנות חיים, כגון מחלות ניווניות או גידולים ממאירים, הם אלה העומדים בקריטריונים להימנות על ילדי המשאלה.
* בשלב הבא נערכת פגישה עם הילד, בה הוא מרואיין על ידי צוות מתנדבים, במטרה להתמקד במשאלת-הלב שלו.
* לאחר שגובש רצונו של הילד מופקת המשאלה על ידי מתנדבים מקרב צוות "מפיקי משאלות".

== דוגמאות למשאלות שהוגשמו ==
* מתן מחשב עם תוכנות גרפיות לילדה חולה שחלמה להיות מעצבת גרפית.
* אירוע "נסיכה בחנות צעצועים" לילדה חולה שחלמה לקנות את כל המשחקים בחנות.
* מתן מחשבים ניידים ואייפדים לילדים חולים, המבלים זמן ארוך באשפוז במחלקות ילדים בבתי חולים.
* אירוע "מיליונרית ליום אחד" לילדה חולה שחלמה להיות עשירה.
*אירוע "ספיידרמן מציל את שלומי" לילד חולה שחלם להיות ספיידרמן.

==הארגון הבינלאומי==
ארגון Make A Wish נוסד בשנת 1980 בארצות הברית, כאשר קבוצת אנשים סייעה להגשמת משאלה של ילד חולה, שביקש להיות שוטר ליום אחד.

כיום פועלים ארגוני Make A Wish ב-48 מדינות, ובהם ישראל. מיום הקמתו של הארגון הוגשמו למעלה מ-230,000 משאלות ברחבי העולם.

==קישורים חיצוניים==

* 

* [http://www.worldwish.org/ אתר עמותת Make A Wish הבינלאומי]
* 

קטגוריה:ארגונים חברתיים בישראל
קטגוריה:ארגוני עזרה בישראל
קטגוריה:ישראל: רווחת הילד
קטגוריה:ישראל: עמותות
לטימריה

לטימריה (שם מדעי: Latimeria) הוא סוג של דג נדיר המוגדר לעיתים קרובות כמאובן חי, בשל היותו הסוג החי היחידי ששרד בסדרת הצלקנתאים - דגי גרם בעלי סנפירים בשרניים שמאובנים שלהם נפוצים מתור הדבון ועד תור הקרטיקון, לפני כ-66 מיליון שנה.

בסוג זה 2 מינים חיים:
* לטימריה אפריקנית (Latimeria chalumnae) - נתון בסכנת הכחדה חמורה.
* לטימריה אינדונזית (Latimeria menadoensis) - נתון בסכנת הכחדה.

אורכם של הדגים עד 150 ס"מ ומשקלם עד 80 ק"ג. הם ניזונים משבלולים קטנים, וחיות ימיות אחרות.

סדרת הצלקנתאים נחשבה עד לפני כ-70 שנים לקבוצה שנכחדה לחלוטין. גילויו של סוג חדש השייך לקבוצה זו בדרום אפריקה ב-22 בדצמבר 1938, הייתה פריצת דרך מדעית. הדגים נתגלו בעומק של עד 700 מטרים גם בארכיפלג קומורו בשנת 1952, שם הוא ידוע בשם "גומבסא", ונצפה גם במקומות אחרים במצר מוזמביק וסביב למדגסקר. ב-18 בספטמבר 1997 נתגלה במנאדו, באינדונזיה, ובשנת 1998 זוהה המין האינדונזי כמין לטימריה שני. למקומיים הוא היה מוכר בשם "ראג'א לאות", במלאית: "מלך הים".

סוג הלטימריה נקרא על שמה של מרג'ורי קורטני-לטימר, מנהלת המוזיאון של איסט לונדון בדרום אפריקה בשנות ה-40 של המאה ה-20, אשר גילתה את הדגים לאחר שנלכדו ברשתות של דייגים מקומיים. היא הראתה אותם לפלאונטולוג ג'יימס לאונרד בריירלי סמית', אשר זיהה את שייכותם לסדרת הצלקנתאים.

מספר פלאונטולוגים במאה ה-19 ובתחילת המאה ה-20 שיערו שהצלקנתאים היו קבוצת הדגים מהם התפתחו החולייתנים היבשתיים בעלי ארבע רגליים. סיבת ההשערה זו הייתה סנפירי החזה והאגן השריריים במאובני הצלקנתאים, אשר נראו כמתאימים להליכה על הקרקע. השערה חלופית של פלאונטולוגים אחרים זיהתה את מוצא החולייתנים היבשתיים בסדרה האחות של הצלקנתאים, דגי הריאות, אשר בשנים אלו כבר היו מוכרים למדע גם ממאובנים וגם מדגים חיים המסוגלים להתקיים ביבשה בעזרת ריאות. מחלוקת זו הייתה אחת הסיבות להתרגשות הרבה שגרם גילוי הצלקנתאים החיים. הסתבר כי דגי הלטימריה אינם הולכים על היבשה, אך הם משתמשים בסנפיריהם השריריים ל"הליכה" על קרקע הים. חקר הלטימריה נראה בתחילה כמפריך את השערת כמה מן הפלאונטולוגים לפיה היו לצלקנתאים המאובנים ריאות בדומה לדגי הריאות. אך גילוי מפתיע בשנת 2015 מצא ריאות תפקודיות בעוברי לטימריה. עם זאת, חקר רצף ה-DNA של הלטימריה קבע סופית כי דגי הריאות אכן קרובים יותר מן הצלקנתאים לבעלי ארבע הרגליים.

==קישורים חיצוניים==

* [http://hazanav.co.il/לטימריה_דג_עתיק_ומונוגמי/ הלטימריה: מחקר חדש שופך אור על חיי המין של דג המעמקים הנדיר], מאת "[http://hazanav.co.il/ הזנב הארוך]" 20 בספטמבר 2013

== הערות שוליים ==

קטגוריה:בעלי חיים שתוארו ב-1939
קטגוריה:טקסונים שתוארו בידי ג'יימס לאונרד בריירלי סמית'
קטגוריה:צלקנתאים
בורונדי במשחקים הפאראלימפיים

בורונדי השתתפה לראשונה ב בבייג'ינג (2008), כששלחה משלחת של שלושה ספורטאים למשחקים. במשחקי החורף לא נטלה בורונדי חלק מעולם.

משלחת הספורטאים של בורונדי למשחקים בבייג'ינג כללה שלושה אתלטים, גברים כולם. שניים מהם התחרו בריצת 1500 מטר, ואחד בריצת 5000 מטר. איש מהם לא זכה במדליה פאראלימפית, אך רמי ניקובימזה, שהתחרה בריצת 5000 מטר סיים את התחרות במקום החמישי.

==ראו גם==
* בורונדי במשחקים האולימפיים
* בורונדי במשחקים האולימפיים לנוער

קטגוריה:מדינות במשחקים הפאראלימפיים
קטגוריה:בורונדי: ספורט
דרום אפריקה במשחקים הפאראלימפיים

משחק [[כדורסל נכים בין נבחרת דרום אפריקה לנבחרת איראן במסגרת המשחקים הפאראלימפיים בייג'ינג (2008)]]
דרום אפריקה השתתפה ב לראשונה בטוקיו (1964), היא השתתפה בטורנירים עד המשחקים הפאראלימפיים ארנהם (1980), בהם הוכרזה כ"בלתי רצויה", וחזרה לקחת חלק ב. אל משחקי החורף שלחה דרום אפריקה משלחת בכל אחד מהטורנירים מאז המשחקים הפאראלימפיים נאגנו (1998) ועד המשחקים הפאראלימפיים ונקובר (2010).

==היסטוריה==
בשנת 1964 שלחה דרום אפריקה משלחת ראשונה למשחקים הפאראלימפיים שהתקיימו בטוקיו. המשלחת, שכללה תשעה ספורטאים, קטפה 19 מדליות פאראלימפיות (8 מזהב, 8 מדליות כסף ו-3 ארד) וסיימה שישית בדירוג המדליות הכללי בתחרויות. האתלט דניאל ארסמוס בלט, כשקטף שתי מדליות זהב בזריקת דיסקוס והדיפת כדור ברזל עליהן הוסיף שתי מדליות כסף. 

דרום אפריקה השתתפה לראשונה במשחקי החורף שנערכו בנאגנו שביפן בשנת 1998, ומאז השתתפה בכל אולימפיאדות החורף לנכים שנערכו. דרום אפריקה הייתה למדינה השנייה ששולחת ספורטאים להשתתף במשחקי החורף הפאראלימפיים, אחרי אוגנדה ששלחה משלחת ל. בכל התחרויות ייצג את דרום אפריקה רק ספורטאי אחד, ברוס ורנר, שהתחרה במקצועות הסקי האלפיני, אך לא הצליח לזכות במדליה פאראלימפית. 

==מדליות לפי אולימפיאדה==
{| bgcolor="#f7f8ff" cellpadding="3" cellspacing="0" border="1" style="font-size:100 %; border: gray solid 1px; border-collapse: collapse;" width=500
|- bgcolor="#efefef"
! אולימפיאדה
! bgcolor=gold | זהב
! bgcolor=silver | כסף
! bgcolor=#CC9966 | ארד
! סה"כ
|-
| המשחקים הפאראלימפיים טוקיו (1964) || 8 || 8 || 3 || 19
|-
| המשחקים הפאראלימפיים תל אביב (1968) || 9 || 10 || 7 || 26
|-
| המשחקים הפאראלימפיים היידלברג (1972) || 16 || 12 || 13 || 41
|-
| המשחקים הפאראלימפיים טורונטו (1976) || 6 || 9 || 11 || 26
|-
| המשחקים הפאראלימפיים ברצלונה (1992) || 4 || 1 || 3 || 8
|-
|המשחקים הפאראלימפיים אטלנטה (1996) || 10 || 8 || 10 || 28
|-
|המשחקים הפאראלימפיים סידני (2000) || 13 || 12 || 13 || 38
|-
|המשחקים הפאראלימפיים אתונה (2004) || 15 || 13 || 7 || 35
|-
|המשחקים הפאראלימפיים בייג'ינג (2008) || 21 || 3 || 6 || 30
|-
|המשחקים הפאראלימפיים לונדון (2012) || 8 || 12 || 9 || 29
|-
|המשחקים הפאראלימפיים ריו דה ז'ניירו (2016) || 7 || 6 || 4 || 17
|-
|המשחקים הפאראלימפיים טוקיו (2020) || 4 || 1 || 2 || 7
|-
| סה"כ || 121 || 95 || 88 || 304
|}

==ראו גם==
* דרום אפריקה במשחקים האולימפיים
* דרום אפריקה במשחקים האולימפיים לנוער

==קישורים חיצוניים==

==הערות שוליים==

קטגוריה:מדינות במשחקים הפאראלימפיים
קטגוריה:דרום אפריקה: ספורט
צלמית (ארכאולוגיה)

צלמית אישה מחרס מתקופת הברונזה התיכונה ב1 1900–1750 לפנה"ס. מצפון סוריה. אוסף המוזיאון הימי הלאומי 
בארכאולוגיה, צַלְמִית היא פסלון קטן ממדים בצלם אדם או בעל חיים. צלמיות יוצרו מחומרים שונים, בעיקר טין, אבן ומתכת. על פי הצלמיות ניתן ללמוד על מנהגי פולחן, אורחות חיים ומנהגים של התרבויות השונות לאורך ההיסטוריה. מקום הימצאן הפיזי בחפירה ארכאולוגית והקשרן (בבית, במצבור אשפה, במבנה פולחני וכדומה) מאפשר הסקת מסקנות לגבי תכליתן, כגון חפצי קדושה, פוריות וקמע מזל.

המקומות העיקריים בהם נתגלו צלמיות פרהיסטוריות, הם אזורים שונים באירואסיה בתקופה הפלאוליתית, ביפן בתקופת ג'ומון, במזרח התיכון בתקופה הנאוליתית ובמסו-אמריקה בתקופה הפרה קלאסית (בין 1,200 לפנה"ס ל-200 לפנה"ס).

==ראו גם==
* צלמית במזרח הקרוב ובעולם האגאי הקדום
* צלמית ונוס

==לקריאה נוספת==
<div class="mw-content-ltr">
*Richard G. Lesure, Interpreting Ancient Figurines: Context, Comparison, and Prehistoric Art, Cambridge University Press, 2011, 
*Douglass Whitfield Bailey, Prehistoric Figurines: Representation and Corporeality In The Neolithic, Routledge, 2005, 
*Harald Haarmann, Interacting with Figurines: Seven Dimensions in the Study of Imagery, Full Circle Publishing & Consulting Svcs, 2009, 
</div>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ממצאים ארכאולוגיים
קטגוריה:ממצאים ארכאולוגיים מחרס
קטגוריה:ממצאים ארכאולוגיים מאבן
קטגוריה:פסלים (יצירות)
זאב זכרין

זאב זכרין (נולד ב-18 באוקטובר 1948) הוא קצין צה"ל בדימוס בדרגת תת-אלוף, כיהן כמפקד בית הספר לקצינים של צה"ל ומפקד יחידת הקישור ללבנון.

== קורות חייו ==
זאב זכרין נולד וגדל בשכונת "בית חזון" הסמוכה לכפר הרוא"ה ולמד בבית הספר מקוה ישראל. עם גיוסו לצה"ל התנדב לחטיבת הצנחנים. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב זכרין לחטיבה ושימש כמפקד מחלקה ובהמשך מונה למפקד פלוגה. כקצין צעיר בצנחנים השתתף, ב-20 בפברואר 1973, במבצע ברדס 54–55, שכלל פשיטה מהים על בסיסי מחבלים שלחופי טריפולי. במלחמת יום הכיפורים היה זכרין מפקד הפלוגה המסייעת בגדוד 202, עליו פיקד דורון רובין, ולחם בקרב ואדי מבעוק. לאחר שהשתלם במכללה הבין-זרועית לפיקוד ולמטה מונה למפקד גדוד 890 של הצנחנים, ופיקד עליו בין היתר במבצע סיגל ובמבצע צלצל.

לאחר מכן שימש זכרין כראש לשכת הרמטכ"ל, רפאל איתן, בין היתר במלחמת לבנון הראשונה. לאחר מכן השתלם בבית הספר לפיקוד ומטה של חיל הנחתים של ארצות הברית. בשנת 1985 שימש זכרין כמפקד עוצבת ברעם. זכרין דחף את הכוחות שבפיקודו לגלות יוזמה והתקפיות בלחימה כנגד מחבלי החזבאללה, ואף הוביל רבות מן הפעולות והמרדפים. בשנים 1986–1988 שימש זכרין כמפקד בית הספר לקצינים של צה"ל. לאחר מכן הועלה לדרגת תא"ל ובשנים 1988–1991 פיקד על יחידת הקישור ללבנון.

עם שחרורו פנה לעסקים. בין היתר הכשיר זכרין את משמר הנשיאות של קונגו והיה נציגו של ארקדי גאידמק באנגולה.
== חיים אישיים ==
אחותו היא אסתר בכרך יעקבי, אדריכלית פנים, נשיאת אגודת סיסטיק פיברוזיס ישראל ואלמנתו של גד יעקבי.

==לקריאה נוספת==
* משה (צ'יקו) תמיר, מלחמה ללא אות, הוצאת מערכות - משרד הביטחון, 2005.
* יוסי פלד, איש צבא (כתבה: רונית ורדי), תל אביב: "ספרית מעריב", תשנ"ג-1993.

==קישורים חיצוניים==
* עמנואל רוזן, [http://www.jpress.nli.org.il/olive/apa/nli_heb/SharedView.Article.aspx?href=MAR%2F1990%2F12%2F13&id=Ar02303&sk=42CDC145 סודי ביותר], מעריב, 13 בדצמבר 1990.

== הערות שוליים ==

קטגוריה:תתי-אלופים בצה"ל
קטגוריה:מפקדי עוצבת ברעם
קטגוריה:מפקדי פלוגות במלחמת יום הכיפורים
קטגוריה:ראשי לשכת הרמטכ"ל
קטגוריה:מפקדי בית הספר לקצינים של צה"ל
קטגוריה:מפקדי יק"ל
קטגוריה:מפקדי גדודים בחטיבת הצנחנים
קטגוריה:בוגרי בית הספר החקלאי מקוה ישראל
קטגוריה:ישראלים שנולדו ב-1948
קטגוריה:חיילי חיל הרגלים במלחמת יום הכיפורים
קטגוריה:חיילי צה"ל במלחמת לבנון הראשונה
Apache (סינגל)

"Apache" (אפאצ'י) הוא קטע כלי שנכתב על ידי המלחין הבריטי ג'רי לורדן וזכה לגרסאות מוקלטות רבות, הבולטת בהן הוקלטה ביוני 1960, בביצוע להקת הצלליות (The Shadows). Apache עמד בראש מצעד הסינגלים הבריטי במשך חמישה שבועות. בגיליון מרץ 2005 של ירחון המוזיקה Q הופיע Apache במקום 96 ברשימת 100 קטעי נגינת גיטרה הטובים בכל הזמנים.

בצפון אמריקה זכה ביצועו של גיטריסט הג'אז הדני יורגן אינגמן (Jørgen Ingmann) לפופולריות רבה. בשנת 1961 הפיק אינגמן גרסת כיסוי ל-Apache אשר הגיעה למקום השני במצעד להיטי הפופ האמריקאי בילבורד הוט 100 ולראש מצעד הלהיטים (CHUM) בקנדה. גרסת כיסוי של Apache על ידי להקת Incredible Bongo Band, אשר הוקלטה בשנת 1973, כונתה בשם "ההמנון הלאומי של ההיפ הופ". אף שהקלטה זו לא הפכה ללהיט מיד עם פרסומה, מקטע התיפוף הארוך באמצעה נלקחו דגימות רבות לקטעי היפ הופ, ראפ ודאנס רבים בשנות ה-80.

==הלחנה והקלטה מקורית==
המלחין הבריטי ג'רי לורדן הלחין את הקטע הכלי "Apache" בהשראת מערבון אמריקני באותו השם. הקלטה ראשונה בוצעה על ידי הגיטריסט הבריטי ברט ווידון בתחילת 1960. הקלטה זו לא פורסמה במשך מספר חודשים. במחצית שנת 1960 להקת הצלליות היו בסיבוב הופעות כאשר לורדן הופיע לצידם כאמן פותח. הלהקה שמעה לראשונה את נעימת "Apache" כאשר לורדן ניגן אותה על יוקללי. לורדן הציע ללהקה לנגן קטע כלי זה והלהקה הסכימה.

==גרסת הצלליות==
הקלטת Apache על ידי הצלליות נעשתה באולפני אבי רוד בלונדון. זמר ונגן הלהקה ג'ו בראון הביא עמו תיבת תהודה של גיטרה איטלקית אותה לא אהב ונתן אותה להנק מרווין אשר בעזרתה פיתח צליל ייחודי לצד שימוש בזרוע הטרמולו של גיטרת פנדר סטראטוקסטר בה ניגן. לצורך נגינת הקטע שאל ברוס וולש גיטרת גיבסון אקוסטית מדגם J200 מקליף ריצ'רד. מלודיית הבס הכבדה נוגנה על ידי ג'ט האריס, על התופים היה טוני מיהאן וקליף ריצ'רד שתופף על תוף סיני בפתיחת הקטע ובסיומו ונתן למנגינה את האווירה האינדיאנית המלווה אותה.

תחילה חשב מפיק הסינגל כי עדיף שמנגינת The Quartermaster's Stores שאותה הקליטה הלהקה תהיה על האיי-סייד, אולם שינה דעתו לאחר שבתו העדיפה את נגינת Apache. נעימת Apache הייתה השראה לדור של גיטריסטים ונחשבת כסינגל הרוק הבריטי בעל ההשפעה הרבה ביותר לפני עידן הביטלס. אף חברי להקת הצלליות ציינו בראיון שנתנו בשנת 1963 לירחון NME כי נעימת Apache מייצגת יותר מכל את הצליל הייחודי של הלהקה.

==קישורים חיצוניים==

==הערות שוליים==

קטגוריה:קטעים אינסטרומנטליים
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת קולומביה גרפופון קומפני
צבעון פרידמן

צבעון פרידמן (שם מדעי: Pseudochromis fridmani) הוא דג מים מלוחים מהים האדום ממשפחת הצבעוניים, הוא נקרא על שם דוד פרידמן, מאנשי המצפה התת-ימי באילת שהגדיר אותו לראשונה בשנת 1968.

גודלו של דג בוגר כ-8 ס"מ והוא פופולרי בקרב מגדלי דגים בשבי. הדג בצבע סגול מתכתי, עם פס שחור אופקי מהשפה ועד אחרי העין. הדג כשר למאכל.

==קישורים חיצוניים==

* 
* [http://www.liveaquaria.com/product/prod_display.cfm?c=15+38+1116&pcatid=1116 צבעון פרידמן], באתר liveaquaria 
* [http://www.alquimistadeacuarios.com/pecesMarinos/detalle_pez.php?id=60 צבעון פרידמן], באתר alquimistadeacuarios 

קטגוריה:צבעוניים (משפחת דגים)
קטגוריה:דגים במפרץ אילת
קטגוריה:בעלי חיים שתוארו ב-1968
קטגוריה:טקסונים שתוארו בידי וולפנג קלויזביץ
הוויאן איירליינס

הוויאן איירליינס (באנגלית: Hawaiian Airlines) היא חברת תעופה אמריקאית. החברה היא הגדולה ביותר שבסיסה בהוואי.

החברה מפעילה טיסות ל-28 יעדים באסיה, אוקיאניה, וצפון אמריקה.

== צי המטוסים ==
{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#400080;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="4" class="unsortable" | נוסעים
! rowspan="2" style="width:190px;" | הערות
|- style="color:white;background:#400080;"
! style="width:40px;" | <abbr title="מחלקה ראשונה">F</abbr>
! style="width:40px;" | <abbr title="מחלקת עסקים">C</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|איירבוס A321neo
|18
|—
|16
|44
|129
|189
|קבלת ההזמנה עד לשנת 2020.
|-
|איירבוס A330-200
|23
|—
|18
|68
|192
|278
|
|-
|בואינג 717-200
|20
|—
|8
|—
|120
|128
|
|-
|בואינג 787-9
|—
|10
|colspan=4|טרם נקבע
|קבלת ההזמנה החל 2024
|-
!סה"כ
!61
!10
!colspan=5|
|}

== קישורים חיצוניים ==

* 

* מדיה וקבצים בנושא [http://www.airliners.net/search/photo.search?airlinesearch=Hawaiian%20Air&distinct_entry=true הוויאן איירליינס] באתר Airliners.net

==הערות שוליים==

קטגוריה:חברות תעופה אמריקאיות
קטגוריה:הוואי
קטגוריה:חברות אמריקאיות הנסחרות בנאסד"ק
קטגוריה:אוקיאניה: חברות תעופה
קטגוריה:הונולולו
שלום אליהו ננקנסקי

הרב שלום אליהו ננקנסקי. מאחור: הרב [[יהושע הוטנר]]
הרב שלום אליהו ננקנסקי (ננקובסקי) (בערך תרס"ה - ד' בחשוון תשל"ז, 28 באוקטובר 1976) היה מחברי הצוות הראשון של מכון הרי פישל לדרישת התלמוד ומהעובדים ב"מפעל הש"ס הישראלי השלם" של מכון התלמוד הישראלי השלם.

==תולדות חייו==
נולד בגרודנה שבפולין ולמד בישיבת קמניץ. בשנת תרפ"ה עלה לארץ ישראל ולמד בישיבת מרכז הרב. הוסמך לרבנות בידי הרב אבא יעקב הכהן בורוכוב בכ"ו בניסן תרפ"ז ובידי הרב קוק בט' בשבט תרצ"ב. כן למד את מלאכת השו"ב.

בחורף תרצ"ב היה בין העשרה שבחר הרב קוק כדי להקים את "מכון הרי פישל". בתרצ"ו המליץ עליו הרב צבי יהודה הכהן קוק עבור העתקת כתבי הראי"ה והוא העתיק את "באר אליהו", ביאורו של הרב קוק לביאור הגר"א להלכות דיינים והלכות עדות בחלק חו"מ בשו"ע.

שימש כשוחט ביישוב מרבק שבמחוז תל אביב-יפו. היה אמור לכהן כרבה של תל ליטוינסקי, אך במוצאי השבת הראשונה לאחר בחירתו, בין סוף אדר ב' לתחילת ניסן תרצ"ה, עזב את המקום. הוא נימק זאת בכך שאחד התושבים שם צחצח את נעליו בשבת. הרב ננקנסקי העיר לו על כך בנועם, והוא הפסיק אמנם לצחצח בנוכחותו, אולם אחרי שהרב עזב הוא המשיך לצחצח.

החל משנת תש"ג ובמשך כחמש עשרה שנה עבד במכון התלמוד הישראלי השלם. כותבי הערכים באנציקלופדיה התלמודית וביד הרב הרצוג הסתייעו במפתחות שערך.

לרב ננקנסקי נולדו ארבעה בנים. בנו הרב שמעון היה רב בית הכנסת הגדול בבני ברק. בנו הרב אפרים מרדכי היה ר"מ בכיתות הגבוהות בתלמוד תורה עץ חיים.

==לקריאה נוספת==
*הרב משה צבי נריה, ליקוטי הראי"ה, כרך ג, כפר הרא"ה תשנ"ה, 'הרב שלום ננקנסקי ז"ל', עמ' 440–451

==קישורים חיצוניים==
*[http://www.shoresh.org.il/spages/articles/article1789.htm את צנועים חכמה], מאמר עליו באתר שורש

==הערות שוליים==

קטגוריה:בוגרי ישיבת מרכז הרב
קטגוריה:רבני הציונות הדתית בישראל
קטגוריה:אנשי העלייה הרביעית
קטגוריה:ישראלים שנולדו ב-1905
קטגוריה:ישראלים שנפטרו ב-1976
דולפין מזנק

דולפין מזנק (שם מדעי: Lagenorhynchus obscurus) או דולפין דאסקי הוא מין של יונק ימי ממשפחת הדולפיניים. הדולפין חי אך ורק בחצי הכדור הדרומי, ונמצא בחופי רפובליקת דרום אפריקה, נמיביה, ניו זילנד, צ'ילה וארגנטינה. הדולפין נודע בפעלולי הקפיצות המיוחדים שלו. הוא ניזון מדגים ודיונונים שבהם ניתן למנות את הבקלה, האנשובי והמקרל. 

יש שינויים בגודל ובמשקל של הדולפין המזנק במקומות שונים בעולם; בניו זילנד אורכו של זכר בוגר 1.67-1.68 מטר ומשקלו 70-85 קילוגרם, בעוד שאורך הנקבות 1.65-1.75 מטר. בפרו, אורכו 2.1 מטר, ומשקלו 100 קילוגרם. אין הרבה הבדלים חזותיים בין הזכר לנקבה חוץ מהגודל והמשקל. אחד מבין ההבדלים היחידים שניתן למנות הוא שלזכר סנפיר מעוגל יותר.

הדעה הרווחת כיום היא שדולפין תועד לראשונה על ידי ג'ורג' אדוארד גריי בשנת 1828 מגולגולת ועור מפוחלץ שהוביל בספינה מכף התקווה הטובה למוזיאון הבריטי.

הדולפין מעדיף מים קרירים, בטמפרטורת 10-19 מעלות צלזיוס כאזור מחיה.

הדולפין המזנק ודולפין פסיפי לבן-צד (Lagenorhynchus obliquidens) נחשבו בעבר כאותו מין ואכן דומים מאוד במאפייניהם גנטית. התפתחו גם מיני כלאיים של הדולפין יחד עם Delphinus capensis ו-Lissodelphis peronii.

== גלריה ==
<gallery>
קובץ:Dusky surfacing.jpg|דולפין מזנק
קובץ:Dusky dolphin Kaikoura.jpg|קבוצה של דולפינים מזנקים
קובץ:Lagenorhynchus obscurus2.jpg|דולפינים מזנקים
קובץ:DuskyJump.jpg|שני דולפינים מזנקים
קובץ:DuskyDolphin.jpg|דולפין מזנק
</gallery>

==קישורים חיצוניים==

== הערות שוליים ==

קטגוריה:בעלי חיים שתוארו ב-1828
קטגוריה:טקסונים שתוארו בידי ג'ון אדוארד גריי
מזנק
קטגוריה:לווייתני האוקיינוס הדרומי
תמר שם אור

תמר שם אור (נולדה ב-26 באוקטובר 1988) היא שחקנית ישראלית.

==ביוגרפיה==
אביה הוא האדריכל יובל שם אור, ואמה, ענת לויט, היא משוררת. תמר היא אחות של הסופרת והמתרגמת דנה שם-אור, אחיינית של הסופרת והפזמונאית מירית שם אור ושל יונתן שם אור ובת דודה של שרונה פיק, דניאלה פיק (האחיות פיק) ושל העיתונאי בר שם אור. למדה בבית הספר לאמנויות תל אביב, בתיכון למדה ב"תלמה ילין". בצה"ל שירתה בלהקות הצבאיות של חיל החינוך ושל אגף התקשוב. למדה בסל"ה - הסטודיו לאמנויות התיאטרון מיסודו של יורם לוינשטיין.

בגיל 17 החלה להופיע בפרסומות. ב-2005 גילמה את שלו בסדרת טלוויזיה "כל שבת שנייה" שכתב עפר קניספל וביים אבי כהן ושודרה בערוץ הילדים. בשנת 2007 גילמה את שרונה - התפקיד ראשי בעונה השלישית של הסדרה "ראש גדול" ששודרה בערוץ הילדים של yes. ב-2008 גילמה את רונה בסדרה "חקירה פנימית" שכתב עמית גור וביים אליאב לילטי. ב-2009 גילמה את דניאל בסדרה "עוד משפחה וחצי" שכתבה גלילה רון פדר עמית וביים אייל סלע; גילמה את נויה יוכפז בסדרה "גירושים נפלאים" שכתבה לימור נחמיאס וביים עופר ויצמן; וגילמה את נועה שטרן בסדרה "תיכון השיר שלנו" שביימה שירלי שטרן, ובספין אוף "היועצת" שכתב יריב גוטליב וביימה רונה מילוא. ב-2012 גילמה את שושנה בסרט "ברקיע החמישי" שכתבו עלמה גניהר ודינה צבי ריקליס שגם ביימה.

ב-2009 הופיעה בקליפ "ברחוב" של הזמר חן אהרוני.

===בתיאטרון===
בתיאטרון אורנה פורת: ב-2009 גילמה את וונדי במחזמר "פיטר פן" שעיבדה וביימה צביה הוברמן. המחזמר הופק בשיתוף עם תיאטרון חיפה. ב-2014 שיחקה במחזמר לילדים "מבצע סבא" שכתבה שירילי דשא וביים עופר שפריר.

בתיאטרון הקאמרי: מ-2012 מגלמת את רחל במחזמר "קזבלן" מאת יואל זילברג ויגאל מוסינזון שביים צדי צרפתי. ב-2014 גילמה את שרית בהצגה "הפושעים החדשים" שכתבה וביימה עדנה מזי"א, וגילמה את דליה בהצגה "גורודיש" שכתב וביים הלל מיטלפונקט.
===בקולנוע===
ב-2017 השתתפה בסרט אמור בבימויו של רפאל רביבו, לצדם של לירון לבו, נטלי עטייה ודן תורג'מן.

==קישורים חיצוניים==

* 
* 
* יעקב בר און, [http://megafon-news.co.il/asys/archives/107944 הרומן שלי עם קזבלן], באתר "מגפון", 16 בדצמבר 2012
* [https://web.archive.org/web/20160303200439/http://www.cameri.co.il/articles/cameri_articles_heb/Tamar_Shem_Or ריאיון עם תמר שם אור] בעקבות ההצגה "גורודיש", באתר התיאטרון הקאמרי, דצמבר 2014

==הערות שוליים==

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
תמר
קטגוריה:בוגרות בית הספר לאמנויות תל אביב
קטגוריה:בוגרי בית הספר לאמנויות תל אביב
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:חברות להקת חיל החינוך
קטגוריה:חברי להקת חיל החינוך
קטגוריה:חברי להקת חיל התקשוב
קטגוריה:ישראליות שנולדו ב-1988
קטגוריה:ישראלים שנולדו ב-1988